
Fragedo lansează noi ambalaje, mai clare și mai intuitive pentru consumatorii actuali

[bookmark: _Hlk190492021]15 iunie 2026. Sântimbru, Alba. Fragedo, brandul lider al categoriei cărnii de pui[endnoteRef:1], introduce un nou design de ambalaj modern, simplificat, clar, care ghidează rapid și ușor consumatorii în alegerile de care au nevoie. Inițiativa, lansată cu prilejul aniversării a 35 de ani de la înființarea TRANSAVIA, face parte dintr-un proces mai amplu de adaptare la comportamentele actuale de consum, în care claritatea informației este un factor esențial. [1:  FRAGEDO este brandul numărul 1 în vânzările raportate pentru categoria de carne de pui proaspată (în valoare și în volume), conform estimărilor RetailZoom - pentru anii 2023, 2024 și 2025 pentru piața de retail alimentar - rețele internaționale (fără Lidl). RetailZoom este un furnizor de servicii de cercetare de piață, specializat în monitorizarea și raportarea datelor de vânzări pentru diferite canale de comerț cu produse de larg consum din România – RetailZoom raportează date de vânzări scanate (primite de la retailerii parteneri) integrate cu vânzări de date estimate sau extrapolate pentru urmatoarele formate de magazine IKA: hipermarketuri, cash & carry, mini si supermarketuri, convenience. Monitorizarea pieței bunurilor de larg consum din retail este realizată prin raportare de indicatori de vânzări precum valoarea, volumul, bucățile, prețurile medii ponderate și distribuția produselor (conform metodologii specifice).] 

„Într-o eră caracterizată de suprasaturație informațională, devine tot mai important să identificăm acele elemente care reușesc să iasă în evidență și să atragă atenția consumatorilor. La raft, deciziile se iau repede. În loc să compare detalii sau să citească etichete lungi, oamenii caută repere vizuale simple, care să îi ajute să înțeleagă dintr-o privire ce cumpără, care să le confirme că au ales produsul potrivit pentru ceea ce vor să gătească, cum pot folosi produsul și dacă se pot baza pe el. Cu noul design al ambalajelor Fragedo nu am vrut să spunem mai multe, ci să facem mai ușor de înțeles ce e deja acolo. Practic, am adus în prim-plan lucrurile care contează în decizia reală de la raft: tipul de produs, perioada de valabilitate, calitatea produsului, cantitatea, tranșarea precisă, destinația în bucătărie”, declară Ciprian Oprea, Director Comercial TRANSAVIA.
Pentru consumatorii care cumpără frecvent produsele din portofoliul Fragedo, schimbarea ajută la alegeri mai rapide, adecvate nevoilor și soluțiilor pe care le caută. Studii recente arată că „alegerea începe cu ceea ce îți atrage privirea”, căci „consumatorii par să valorifice elementele vizuale care ies în evidență în procesul de decizie, folosindu-și cunoștințele despre aspectul produselor pentru a-și ghida atenția către cele care corespund preferințelor lor”[endnoteRef:2],  bazându-se pe indicii precum ambalajul, culoarea sau informațiile nutriționale, care influențează în mod semnificativ decizia de cumpărare[endnoteRef:3].  [2:  Gidlöf, K., Anikin, A., Lingonblad, M., & Wallin, A. (2017). Looking is buying: How visual attention and choice are affected by consumer preferences and properties of the supermarket shelf. Appetite, 116, 29–38. ]  [3:  Mehta, A., Serventi, L., Kumar, L., Morton, J. D., & Torrico, D. D. (2024). Packaging, perception, and acceptability: A comprehensive exploration of extrinsic attributes and consumer behaviours in novel food product systems. International Journal of Food Science & Technology, 59, 6725–6745.


Despre TRANSAVIA
TRANSAVIA este liderul pieței avicole locale și una dintre cele mai importante afaceri de familie cu capital 100% românesc. Cu un portofoliu puternic de branduri, precum Fragedo (carne de pui premium) și Papane (semipreparate din carne de pui), TRANSAVIA se poziționează și ca lider în zona de capital de brand, deținând cel mai valoros portofoliul de mărci din industria alimentară, conform topului Brand Finance® Romania 2025. Fragedo, marca emblemă a companiei, este primul brand din România care, în urma evaluării Consiliului Român pentru Publicitate (RAC) a primit dreptul de a purta pe spotul TV sigiliul Marca Etică, ce atestă respectarea principiilor etice și a bunelor practici de publicitate. De 35 de ani, TRANSAVIA se diferențiază printr-un model de afacere complet integrat „de la bob la furculiță”, cu facilități proprii, fiind singurul mare producător din regiune care controlează întregul lanț de producție, de la cultivarea cerealelor până la produsul finit livrat consumatorilor. Toți puii provin exclusiv din fermele proprii (reproducție, incubație și creștere) și sunt procesați doar în facilitățile deținute, asigurând trasabilitate completă și standarde constante de calitate și siguranță deplină. În fiecare an, în fermele localizate în 9 județe, abatoarele și fabrica de procesare deținute, afacerea de familie produce circa 120.000 de tone de carne de pui, respectând cele mai înalte standarde de calitate și siguranță alimentară, confirmate prin certificări prestigioase internaționale. Aproximativ 30% din producție este destinată exportului în state europene și pe alte piețe internaționale. Compania a integrat constant tehnologie de ultimă generație și inovații în procesele sale, folosind echipamente moderne pentru a optimiza trasabilitatea, a reduce risipa și a garanta consistența produselor. De altfel, TRANSAVIA este un pionier al sustenabilității în industria alimentară din România, realizând cea mai mare investiție în energie verde din sector, asigurându-și în mare parte, energia necesară proceselor de producție din surse proprii regenerabile. Începând cu 2019, compania publică Rapoarte de Sustenabilitate, consolidându-și angajamentul față de transparență, responsabilitate și guvernanță solidă. În plus, TRANSAVIA este singura companie românească semnatară a Codului de Conduită al Uniunii Europene privind Practicile Responsabile Comerciale și de Marketing în Sectorul Alimentar. 
Cu aproximativ 2.300 de angajați, TRANSAVIA este unul dintre cei mai mari angajatori români. Echipa companiei, formată din profesioniști din multiple arii, fiind fundamentul dezvoltării sustenabile și al reputației solide de care compania se bucură.
TRANSAVIA își extinde operațiunile în domenul producției hranei de animale de companie din regiune, completând astfel modelul său integrat, de la bob la furculiță, cu o nouă verigă, „la bol”, realizând cea mai mare investiție antreprenorială din regiune, în acest sector.
Pentru mai multe informații, vizitați https://transavia.ro/.

Firesc. Fraged. Responsabil 
Dincolo de design, produsele rămân neschimbate. Carnea de pui Fragedo provine exclusiv din fermele TRANSAVIA și este procesată integral în unitățile companiei, ceea ce permite control complet asupra întregului lanț de producție, de la bob la furculiță. Acest model integrat, unic în regiune, este ceea ce susține, în mod constant, promisiunea din spatele produselor. „Firesc. Fraged. Responsabil nu este un slogan. Este filtrul prin care toate produsele noastre trec”, spun reprezentanții TRANSAVIA, care explică: „Firesc înseamnă că lucrurile sunt făcute așa cum trebuie: pui crescuți responsabil în propriile ferme, hrăniți echilibrat, pe baze științifice, cu o alimentație potrivită nevoilor lor de dezvoltare. De asemenea, organizarea gamelor într-un fel simplu, clar și ușor de înțeles și de asociat rapid cu ce vrei să gătești, ține alegerile ușoare, firești, care nu te pun pe gânduri, ci te ajute să alegi repede și să gătești exact cum îți dorești. Fraged înseamnă calitate înaltă și consecvență, textură fragedă, suculență, aromă care se simte încă din timpul gătitului și gust autentic. Fiecare piesă este tranșată precis și oferă același rezultat de fiecare dată, de la prima etapă de pregătire până în farfurie. Este o calitate care nu ține de întâmplare, ci de controlul riguros al întregului proces, de la bob la furculiță, care asigură standarde constante. Responsabil înseamnă siguranță și transparență, în fiecare etapă, respect pentru oameni și resurse. Carnea de pui Fragedo provine exclusiv din fermele proprii și este procesată în unitățile companiei, ceea ce permite control complet și trasabilitate de la bob la furculiță. Înseamnă respect pentru consumatori, pentru parteneri și pentru mediu, susținut de certificări riguroase și de practici documentate în rapoarte de sustenabilitate publicate constant, încă din 2019. De asemenea, responsabil înseamnă etichete clare, oneste, fără artificii de marketing”.
Game gândite pentru a simplifica alegerea consumatorilor
Sortimentația este structurată intuitiv, în funcție de cum gătesc oamenii în viața de zi cu zi. Gama Fragedo Bucăți Fragede răspunde nevoii de simplitate în bucătărie: produse proaspete din carne de pui, de la pulpe, piept și aripioare, până la ciocănele sau pui grill, selectate pentru rețetele pe care oamenii le gătesc în mod curent. Sunt produse sigure și ușor de folosit, care nu cer pregătiri complicate și care se potrivesc natural în orice tip de meniu, de la gătitul rapid, din timpul săptămânii, până la mesele mai așezate, în care lucrurile se fac încet. Fie că aleg ceva simplu și rapid, precum o tigaie de pui cu legume, aripioare rumenite sau un piept de pui la grill, sau rețete care cer răbdare, cum sunt o supă clară de pui, un ostropel bine legat sau o friptură la cuptor, produsele din această gamă sunt gândite să se comporte previzibil și să iasă bine, fragede, gustoase, fără ajustări din mers.
Pentru familii mai numeroase sau pentru ocazii speciale ori mese festive în care se gătește mai mult, gama Fragedo Porții Generoase răspunde nevoii de volum și eficiență. Dincolo de cost, eficiența se vede și la nivelul ambalajului: caserolele sunt optimizate astfel încât să ofere mai mult produs într-un singur format, reducând nevoia de a cumpăra două caserole separate din alte game. Rezultatul este o utilizare mai eficientă a ambalajului, mai puțin material consumat și o organizare mai simplă în bucătărie.
Pentru cei care preferă carne de pui premium, cu texturi fine mai ușoare și mai delicate, fie că urmează o dietă, gătesc pentru copii sau aleg produse cu textură mai fină, potrivite și pentru seniori, gama Fragedo Bucăți Delicate include selecții premium precum mușchiulețul din piept de pui (inner file) și pieptul de pui feliat. Sunt potrivite pentru preparate ușoare, precum grill-uri rapide, salate calde sau reci, wrap-uri, sandvișuri sau rețete la cuptor, dar și pentru mâncăruri mai delicate, cum ar fi șnițele fragede, rulade sau preparate cu sosuri ușoare. Textura fină le face ușor de gătit și de integrat în meniuri echilibrate, apreciate și de „cei mai mari critici culinari”, copiii.
Pentru cei care gătesc cu mai mult control și caută rezultate constante, de la chefi și profesioniști, până la pasionați de gastronomie, gama Fragedo Soluții Expert reunește produse tranșate precis, cu textură uniformă și comportament previzibil la gătit, disponibile în cantități adaptate nevoilor din HoReCa, bistro-uri sau bucătării cu flux variat. Sunt potrivite pentru preparate care cer precizie și consistență, de la carne rumenită corect în tigaie sau pe grill, până la rețete mai elaborate, gătite lent, unde fiecare detaliu contează. Fie că este vorba despre plating atent, porționare exactă sau controlul timpilor de gătire, produsele oferă stabilitate în rezultat și eficiență în execuție.
Sortimentația este completată de gama Fragedo Sortimente Tradiționale care include oferta de găină, pui întreg (tăviță), organe și tacâmuri bogate în nutrienți, potrivite pentru preparate tradiționale, dar și gama de produse acoperite, gata de gătit, Fragedo Crunch Your Lunch, cu șnițele, bites și strips, din mușchi întreg de piept de pui, potrivite pentru un stil de viață modern. Totodată, pentru cei care au nevoie de flexibilitate în planificare, variantele congelate oferă siguranță în stocare și utilizare, fără compromis în calitate.

Carnea de pui Fragedo este produsă într-un sistem complet integrat, de la bob la furculiță, cu facilități deținute, care permit control complet. Puii provin exclusiv din fermele proprii (reproducție, incubație, creștere), sunt hrăniți cu hrană pregătită în propria Fabrică de Nutrețuri Combinate, cu ajutorul nutriționiștilor veterinari, pe baza cerealelor și a florii-soarelui cultivate de Divizia Vegetală. Puii sunt procesați în abatoarele performante și în fabrica de procesare modernă din cadrul companiei.
Fiecare etapă este monitorizată prin sisteme riguroase de control și testare în cele cinci laboratoare proprii, care umăresc numeroși indicatori, atât pentru materia primă, cât și pentru produsele finite, pentru a asigura siguranță și trasabilitate completă.

